Pakuotės lapelis: informacija vartotojui

Lasca 2 mg/0,03 mg plėvele dengtos tabletės
dienogestas ir etinilestradiolis 

Svarbūs dalykai, kuriuos reikia žinoti apie sudėtinius hormoninius kontraceptikus (SHK)
•	Teisingai naudojant, tai yra vienas iš patikimiausių grįžtamojo poveikio kontracepcijos metodų.
•	Sudėtiniai hormoniniai kontraceptikai šiek tiek didina kraujo krešulių venose ir arterijose riziką, ypač pirmaisiais metais arba vėl pradėjus juos vartoti po 4 savaičių arba ilgesnės pertraukos.
•	Jeigu manote, kad Jums galbūt pasireiškė kraujo krešulio simptomų, būkite budrūs ir kreipkitės į gydytoją (žr. 2 skyriuje skyrelį „Kraujo krešuliai“).


Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?
1. Kas yra Lasca ir kam jis vartojamas
1. Kas žinotina prieš vartojant Lasca
1. Kaip vartoti Lasca
1. Galimas šalutinis poveikis
1. Kaip laikyti Lasca 
1. Pakuotės turinys ir kita informacija


1. Kas yra Lasca ir kam jis vartojamas

Lasca yra hormoninės kontraceptinės tabletės moterims (sudėtinis geriamasis kontraceptikas, taip pat vadinamas piliule). Vaisto sudėtyje yra progesterono (dienogesto) ir estrogeno (etinilestradiolio). „Piliulės“ sudėtyje esantys du hormonai yra žinomi kaip „sudėtiniai geriamieji kontraceptikai“ arba „SGK“.

Klinikiniais tyrimais įrodyta, kad moterims, kurioms dėl pasireiškusio vyriškų hormonų (vadinamųjų androgenų) poveikio atsiranda spuogų, vartojant Lasca ši būklė lengvėja.

Lasca vartojamas:
· apsaugoti nuo nėštumo;
· moterims vidutinio sunkumo aknės gydymui po nesėkmingo vietinio gydymo arba gydymo geriamuoju antibiotiku, sutinkančioms vartoti kontraceptiką.


2.	Kas žinotina prieš vartojant Lasca

Bendros pastabos
Prieš pradėdamos vartoti Lasca, turite perskaityti 2 skyriuje pateikiamą informaciją apie kraujo krešulius. Ypač svarbu perskaityti kraujo krešulio simptomus (žr. 2 skyriuje skyrelį „Kraujo krešuliai“).

Prieš pradedant vartoti Lasca gydytojas užduos klausimų apie Jūsų bei kraujo giminaičių medicininę istoriją. Be to, gydytojas pamatuos kraujospūdį ir, atsižvelgdamas į Jūsų asmeninę situaciją, gali nurodyti atlikti tam tikrus kitus tyrimus.

Šiame pakuotės lapelyje aprašyta kelios situacijos, kai reikia liautis vartoti Lasca arba kai kontraceptinė apsauga gali būti sumažėjusi. Tokiais atvejais reikia arba susilaikyti nuo lytinių santykių, arba taikyti papildomą kontracepcijos metodą, pvz., prezervatyvą ar kitą barjerinį metodą.

Negalima taikyti nevaisingų dienų skaičiavimo ar temperatūros matavimo metodų. Šie metodai gali būti nepatikimi, nes Lasca pakeičia įprastinius mėnesinius kūno temperatūros ir gimdos kaklelio gleivių sudėties pokyčius.

Lasca, kaip ir visi hormoniniai kontraceptikai, neapsaugo nuo ŽIV infekcijos (AIDS) ir kitų lytiniu keliu plintančių ligų.

Paprastai aknė pagerėja praėjus trims–šešiems gydymo mėnesiams, o po šešių mėnesių ji gali toliau mažėti. Turite aptarti su gydytoju būtinybę tęsti gydymą nuo trijų iki šešių mėnesių nuo gydymo pradžios ir reguliariai vėliau.

Kada vartoti Lasca draudžiama
Jeigu Jums yra bent viena iš toliau išvardytų būklių, Lasca vartoti draudžiama. Jeigu Jums yra bent viena iš toliau išvardytų būklių, reikia pasakyti gydytojui. Gydytojas su Jumis aptars, koks būtų tinkamesnis kitas kontracepcijos metodas.

Lasca vartoti draudžiama:
· jeigu yra alergija etinilestradioliui, dienogestui arba bet kuriai pagalbinei šio vaisto medžiagai (jos išvardytos 6 skyriuje);
· jeigu Jums yra (arba kada nors buvo) kraujo krešulys kojų (giliųjų venų trombozė, GVT), plaučių (plaučių embolija, PE) ar kitų organų kraujagyslėse;
· jeigu žinote, kad Jums yra sutrikimas, veikiantis kraujo krešėjimą, pvz., baltymo C trūkumas, baltymo S trūkumas, antitrombino III trūkumas, Leideno V faktorius arba antifosfolipidiniai antikūnai;
· jeigu Jums reikalinga operacija arba ilgą laiką nevaikštote (žr. skyrių „Kraujo krešuliai“);
· jeigu Jums kada nors buvo širdies priepuolis (miokardo infarktas) arba insultas;
· jeigu Jums yra (arba kada nors buvo) krūtinės angina (būklė, kuri sukelia sunkų krūtinės skausmą ir gali būti pirmasis širdies priepuolio [miokardo infarkto] požymis) arba praeinantysis smegenų išemijos priepuolis (PSIP – trumpalaikiai insulto simptomai);
· jeigu Jums yra bent viena iš toliau nurodytų ligų, galinčių didinti krešulio arterijose riziką:
–	sunkus cukrinis diabetas su kraujagyslių pažeidimu;
–	labai didelis kraujospūdis;
–	labai didelis riebalų (cholesterolio arba trigliceridų) kiekis kraujyje;
–	būklė, vadinama hiperhomocisteinemija;
· jeigu Jums būna (arba kada nors būdavo) tam tikro tipo migrena, vadinama „migrena su aura“;
· jeigu rūkote (žr. „Piliulės ir kraujagyslių ligos);
· jeigu yra arba kada nors buvo kasos uždegimas, susijęs su sunkiu riebalų apykaitos sutrikimu (lipidų metabolizmo sutrikimais);
· jeigu sergate arba kada nors sirgote kepenų ligomis, jeigu kepenų funkcijos rodikliai kraujyje nėra normos ribose (taip pat Dubin-Johnson ir Rotor sindromo atvejais);
· jeigu yra arba kada nors buvo kepenų navikų (gerybinių arba piktybinių);
· jeigu sergate, kada nors sirgote arba įtariate, kad sergate vėžiu, kurį veikia lytiniai hormonai (pvz., krūties arba endometriumo vėžiu);
· jeigu kada nors buvo nenustatytos priežasties kraujavimas iš makšties;
· jeigu nėra nereguliaraus kraujavimo (mėnesinių) ir to priežastis nenustatyta.

Jei bet kuri iš šių būklių pirmą kartą atsiranda vartojant Lasca, nedelsdama nutraukite jo vartojimą ir kreipkitės į gydytoją. Tuo metu taikykite kitą nehormoninį kontracepcijos metodą. Daugiau informacijos pateikiama poskyryje „Įspėjimai ir atsargumo priemonės“.

Nevartokite Lasca, jeigu sergate hepatitu C ir vartojate vaistų, kurių sudėtyje yra ombitasviro/paritapreviro/ritonaviro, dasabuviro ar glekapreviro/pibrentasviro, ar sofosbuviro / velpatasviro / voksilapreviro (taip pat žr. poskyrį „Kiti vaistai ir Lasca“).

Įspėjimai ir atsargumo priemonės

Kada vartojant Lasca reikalingas ypatingas atsargumas.

Kada reikia kreiptis į gydytoją?

Kreipkitės skubios medicininės pagalbos

· jeigu pastebėjote galimų kraujo krešulio požymių, galinčių reikšti, kad Jums susidarė kraujo krešulys kojoje (t. y., giliųjų venų trombozė), kraujo krešulys plaučiuose (t. y., plaučių embolija), ištiko širdies priepuolis (miokardo infarktas) arba insultas (žr. toliau esantį skyrelį „Kraujo krešuliai“).

Šio sunkaus šalutinio poveikio simptomai aprašyti skyrelyje „Kaip atpažinti kraujo krešulį“.

Jeigu Jums tinka bent viena iš toliau nurodytų būklių, pasakykite gydytojui.
Jeigu tokia būklė pasireiškia arba pasunkėja vartojant Lasca, taip pat reikia pasakyti gydytojui.

· jeigu sergate Krono liga arba opiniu kolitu (lėtine uždegimine žarnyno liga);
· jeigu sergate sistemine raudonąja vilklige (SRV – liga, veikiančia natūralią organizmo apsaugos sistemą);
· jeigu Jums yra hemolizinis ureminis sindromas (HUS – inkstų nepakankamumą sukeliantis kraujo krešėjimo sutrikimas);
· jeigu sergate pjautuvo pavidalo ląstelių anemija (paveldima raudonųjų kraujo ląstelių liga);
· jeigu Jūsų kraujyje yra padidėjusi riebalų koncentracija kraujyje (hipertrigliceridemija) arba teigiama šios būklės šeimos anamnezė. Hipertrigliceridemija yra susijusi su padidėjusia pankreatito (kasos uždegimo) išsivystymo rizika;
· jeigu Jums reikalinga operacija arba ilgą laiką nevaikštote (žr. 2 skyrių „Kraujo krešuliai“);
· jeigu Jūs ką tik gimdėte, Jums yra padidėjusi kraujo krešulių rizika. Turite paklausti gydytojo, po kiek laiko po gimdymo galėsite pradėti vartoti Lasca;
· jeigu Jums yra poodinių venų uždegimas (paviršinis tromboflebitas);
· jeigu Jūsų venos mazguotos ir išsiplėtusios;
· jeigu yra širdies vožtuvo defektas ar širdies ritmo sutrikimas;
· jeigu Jūsų kraujo giminaičiui buvo ar yra diagnozuotas krūties vėžys; 
· jeigu Jūs sergate kepenų ir (arba) tulžies pūslės liga arba yra tulžies akmenligė;
· jeigu yra tulžies tekėjimo sutrikimo sukelta gelta ar niežulys;
· jeigu yra (arba buvo ankstesnio nėštumo metu) geltonai rudų pigmentinių odos dėmių, ypač veido srityje (chloazma); tokiu atveju turite vengti buvimo saulėje ir ultravioletinių spindulių;
· jeigu yra kraujo pigmento susidarymo sutrikimas (porfirija);
· jeigu sergate depresija;
· jeigu sergate epilepsija;
· jeigu sergate Saidenhemo (Sydenham) chorėja (ji dar vadinama šventojo Vito šokiu);
· jeigu ankstesnio nėštumo metu buvo atsiradęs odos išbėrimas su pūslėmis (nėščiųjų pūslelinė);
· jeigu yra su vidinės ausies pažeidimu susijęs klausos netekimas (otosklerozės sukeltas klausos netekimas).
· Jeigu Jums pasireiškia angioneurozinės edemos simptomų (tokių kaip veido, liežuvio ir (arba) gerklų patinimas  ir (arba) pasunkėjęs rijimas ar dilgėlinė, lydima pasunkėjusio kvėpavimo), nedelsdama kreipkitės į gydytoją. Vaistai, kurių sudėtyje yra estrogenų, gali sukelti arba pasunkinti paveldimos ir įgytos angioneurozinės edemos simptomus.

KRAUJO KREŠULIAI

Vartojant sudėtinį hormoninį kontraceptiką, pvz. Lasca, Jums yra didesnė kraujo krešulio atsiradimo rizika nei jo nevartojant. Retais atvejais kraujo krešulys gali užkimšti kraujagysles ir sukelti sunkius sutrikimus.

Kraujo krešulių gali atsirasti
· venose (vadinama venų tromboze, venų tromboembolija arba VTE);
· arterijose (vadinama arterijų tromboze, arterijų tromboembolija arba ATE).

Kraujo krešuliai ne visada visiškai išnyksta. Retais atvejais krešuliai gali sukelti sunkius ilgalaikius padarinius arba labai retais atvejais jie gali baigtis mirtimi.
Svarbu atsiminti, kad bendra kenksmingo kraujo krešulio dėl Lasca vartojimo rizika yra maža.
KAIP ATPAŽINTI KRAUJO KREŠULĮ
Jeigu pastebėjote bent vieną iš šių požymių ar simptomų, kreipkitės skubios medicininės pagalbos.

	Ar Jums pasireiškia bent vienas iš šių požymių?
	Kokia Jums gali būti būklė?

	· vienos kojos, pėdos patinimas arba patinimas išilgai kojos venos, ypač jeigu susijęs su:
· kojos skausmu arba skausmingumu, kuris gali būti juntamas tik stovint arba vaikščiojant;
· padidėjusia paveiktos kojos temperatūra;
· pakitusia, pvz., išbalusia, paraudusia ar pamėlusia kojos odos spalva.
	Giliųjų venų trombozė

	· staigus nepaaiškinamas dusulys arba kvėpavimo padažnėjimas;
· staigus kosulys be aiškios priežasties, kuris gali būti su krauju;
· aštrus krūtinės skausmas, kuris gali padidėti giliai kvėpuojant;
· sunkus galvos svaigimas ar sukimasis;
· dažnas arba neritmiškas širdies plakimas;
· sunkus skrandžio skausmas.

Jeigu abejojate, kreipkitės į gydytoją, nes kai kurie iš šių simptomų, pvz., kosulys ar dusulys, gali būti neteisingai palaikyti lengvesne būkle, pvz., kvėpavimo takų infekcija
(pvz., paprastu peršalimu).
	Plaučių embolija

	Simptomai, dažniausiai pasireiškiantys vienoje akyje:
· staigus apakimas arba
· skausmo nesukeliantis neryškus regėjimas, kuris gali progresuoti iki apakimo
	Tinklainės venos trombozė (kraujo krešulys akyje)

	· krūtinės skausmas, diskomfortas, spaudimas, sunkumas;
· veržimo ar pilnumo pojūtis krūtinėje, rankoje ar po krūtinkauliu;
· pilnumo, nevirškinimo arba užspringimo pojūtis;
· viršutinės kūno dalies diskomfortas, plintantis į nugarą,
žandikaulį, gerklę, ranką ir skrandį;
· prakaitavimas, pykinimas, vėmimas ar galvos sukimasis;
· labai didelis silpnumas, nerimas ar dusulys;
· dažnas arba neritmiškas širdies plakimas.
	Širdies priepuolis (miokardo infarktas)

	· staigus veido, rankos ar kojos silpnumas ar tirpulys, ypač vienoje kūno pusėje;
· staigus sumišimas, kalbėjimo ar supratimo sutrikimas;
· staigus matymo viena ar abiem akimis sutrikimas;
· staigus vaikščiojimo sutrikimas, galvos sukimasis, pusiausvyros ar koordinacijos sutrikimas;
· staigus, sunkus ar ilgalaikis galvos skausmas be žinomos priežasties;
· sąmonės netekimas ar apalpimas su traukuliais arba be jų.

Kartais insulto simptomai gali būti trumpalaikiai ir jie gali beveik iš karto ir visiškai išnykti, tačiau vis tiek turite kreiptis skubios medicininės pagalbos, nes Jums gali būti kito insulto rizika.
	Insultas

	· galūnės patinimas ir lengvas pamėlynavimas;
· sunkus pilvo skausmas (ūmus pilvas).
	Kraujo krešuliai, užkemšantys kitas kraujagysles



KRAUJO KREŠULIAI VENOJE
Kas gali atsitikti, jeigu venoje susidarė kraujo krešulys?

· Sudėtinių hormoninių kontraceptikų vartojimas yra susijęs su padidėjusia kraujo krešulių venoje (venų trombozės) rizika. Tačiau šis šalutinis poveikis yra retas. Dažniausiai jis pasireiškia pirmaisiais sudėtinių hormoninių kontraceptikų vartojimo metais.
· Jeigu kojos ar pėdos venoje susidarė kraujo krešulys, jis gali sukelti giliųjų venų trombozę (GVT).
· Jeigu kraujo krešulys iš kojos patenka į plaučius, jis gali sukelti plaučių emboliją.
· Labai retai krešulys gali susidaryti kito organo, pvz., akies, venoje (tinklainės venos trombozė).

Kada kraujo krešulio susidarymo venoje rizika yra didžiausia?
Didžiausia kraujo krešulio susidarymo venoje rizika yra pirmaisiais metais, kai sudėtinis hormoninis kontraceptikas vartojamas pirmą kartą. Ši rizika taip pat gali būti didesnė, jeigu vėl pradėsite vartoti sudėtinį hormoninį kontraceptiką (tą patį arba kitą vaistą) po 4 savaičių arba ilgesnės pertraukos.
Po pirmųjų metų ši rizika mažėja, tačiau lieka šiek tiek didesnė nei nevartojant sudėtinio hormoninio kontraceptiko.
Nutraukus Lasca vartojimą, Jums esanti kraujo krešulio atsiradimo rizika vėl tampa normali per kelias savaites.

Kokia yra kraujo krešulio susidarymo rizika?
Ši rizika priklauso nuo natūralios Jums esančios VTE rizikos ir vartojamo sudėtinio hormoninio kontraceptiko tipo.
Bendra kraujo krešulio atsiradimo kojoje ar plaučiuose (GVT arba PE) rizika vartojant Lasca yra maža.
· Maždaug 2 iš 10000 moterų, kurios nevartoja SHK ir nėra nėščios, per metus susidarys kraujo krešuliai.
· Maždaug 5-7 iš 10000 moterų, kurios vartoja sudėtinius hormoninius kontraceptikus, kurių sudėtyje yra levonorgestrelio, noretisterono arba norgestimato, per metus susidarys kraujo krešuliai.
· Maždaug 8‑11 iš 10000 moterų, kurios vartoja sudėtinių hormoninių kontraceptikų, kurių sudėtyje yra dienogesto ir etinilestradiolio, tokius kaip Lasca, per metus susidarys kraujo krešuliai.
· Kraujo krešulio susidarymo rizika yra įvairi ir priklauso nuo individualios medicininės anamnezės (žr. „Veiksniai, kurie didina kraujo krešulio riziką“ žemiau).

	
	Kraujo krešulio susidarymo per metus rizika

	Moterys, kurios nevartoja sudėtinių hormoninių tablečių, pleistro ar žiedo ir nėra nėščios.
	Maždaug 2 iš 10000 moterų.

	Moterys, vartojančios sudėtines hormonines tabletes, kurių sudėtyje yra levonorgestrelio, noretisterono
ar norgestimato.
	Maždaug 5-7 iš 10000 moterų.

	Moterys, kurios vartoja Lasca.
	Maždaug 8‑11 iš 10000 moterų



Veiksniai, kurie didina kraujo krešulių venose riziką

Kraujo krešulių susidarymo rizika vartojant Lasca yra maža, tačiau kai kurios būklės šią riziką didina. Ši rizika yra didesnė:
· jei turite labai daug antsvorio (kūno masės indeksas (KMI) viršija 30 kg/m²);
· jei kuriam nors Jūsų kraujo giminaičiui buvo susidaręs kraujo krešulys kojoje, plaučiuose arba kitame organe ankstyvame amžiuje (pvz., maždaug iki 50 metų). Tokiu atveju Jums gali būti paveldimas kraujo krešėjimo sutrikimas;
· jei Jums reikalinga operacija arba ilgą laiką nevaikštote dėl sužalojimo, ligos arba sugipsuotos kojos. Likus kelioms savaitėms iki operacijos arba kol Jūsų judrumas ribotas, gali reikėti nutraukti Lasca vartojimą. Jeigu Jums reikia nutraukti gydymą Lasca, paklauskite gydytojo, kada galėsite vėl pradėti jį vartoti;
· su amžiumi (ypač jeigu Jums yra daugiau nei maždaug 35 metai);
· gimdėte prieš mažiau nei kelias savaites.

Kuo daugiau šių sąlygų Jums tinka, tuo kraujo krešulio susidarymo rizika yra didesnė.

Keliavimas oro transportu (> 4 valandas) gali laikinai padidinti kraujo krešulio susidarymo riziką, ypač jeigu Jums yra kitų išvardytų rizikos veiksnių.

Svarbu pasakyti gydytojui, jeigu Jums tinka bet kuri iš šių sąlygų, net jeigu nesate tikra. Gydytojas gali nuspręsti, kad Lasca vartojimą reikia nutraukti.

Jeigu vartojant Lasca pasikeitė bet kuri iš pirmiau išvardytų sąlygų, pvz., kraujo giminaičiui pasireiškė trombozė be žinomos priežasties arba priaugote daug svorio, pasakykite gydytojui.

KRAUJO KREŠULIAI ARTERIJOJE

Kas gali atsitikti, jeigu arterijoje susidarė kraujo krešulys?

Arterijoje, kaip ir venoje, susidaręs kraujo krešulys gali sukelti sunkių sutrikimų. Pavyzdžiui, jis gali sukelti širdies priepuolį (miokardo infarktą) arba insultą.

Veiksniai, kurie didina kraujo krešulio arterijoje riziką

Svarbu atkreipti dėmesį, kad širdies priepuolio (miokardo infarkto) arba insulto dėl Lasca vartojimo rizika yra labai maža, bet ji gali padidėti:
· su amžiumi (virš maždaug 35 metų amžiaus);
· jeigu rūkote. Vartojant sudėtinius hormoninius kontraceptikus, pvz., Lasca, patartina nerūkyti. Jeigu negalite mesti rūkyti ir Jums yra daugiau nei 35 metai, gydytojas gali patarti Jums naudoti kitą kontracepcijos metodą;
· jeigu turite antsvorio;
· jeigu Jūsų kraujospūdis yra padidėjęs;
· jeigu kuriam nors iš Jūsų kraujo giminaičių buvo širdies priepuolis (miokardo infarktas) arba insultas ankstyvame amžiuje (maždaug iki 50 metų). Tokiu atveju Jums taip pat gali būti didesnė širdies priepuolio (miokardo infarkto) arba insulto rizika;
· jeigu Jums ar kam nors iš Jūsų kraujo giminaičių nustatyta didelė riebalų (cholesterolio arba trigliceridų) koncentracija kraujyje;
· jeigu Jums pasireiškia migrena, ypač migrena su aura;
· jeigu Jums yra širdies sutrikimas (vožtuvo sutrikimas ar ritmo sutrikimas, vadinamas prieširdžių virpėjimu);
· jeigu sergate cukriniu diabetu.

Jeigu Jums tinka daugiau nei viena iš išvardytų sąlygų arba bet kuri iš šių būklių yra sunki, kraujo krešulio susidarymo rizika gali būti dar didesnė.

Jeigu vartojant Lasca pasikeitė bet kuri iš pirmiau išvardytų sąlygų, pvz., pradėjote rūkyti, kraujo giminaičiui pasireiškė trombozė be žinomos priežasties arba priaugote daug svorio, pasakykite gydytojui.

Piliulės ir vėžys
Piliules vartojančioms moterims yra šiek tiek didesnė krūties vėžio atsiradimo rizika, tačiau nežinoma, ar to priežastis buvo kontraceptiko vartojimas. Tokius duomenis gali lemti tai, kad sudėtines kontraceptines tabletes vartojančios moterys yra dažniau tikrinamos gydytojų. Sudėtinių hormoninių kontraceptikų vartojimą nutraukus, krūties vėžio rizika laipsniškai sumažėja. Svarbu reguliariai tikrintis krūtis ir, pajutus bet kokių gumbų atsiradimą, kreiptis į gydytojus.
Kai kurie tyrimai rodo, kad ilgalaikis sudėtinių kontraceptinių tablečių vartojimas yra gimdos kaklelio vėžio pasireiškimo rizikos veiksnys. Vis dėlto neaišku, kiek tokia rizika yra susijusi su lytine elgsena ar kitais veiksniais, tokiais kaip žmogaus papilomos virusas (ŽPV).

Kontraceptines tabletes vartojančioms moterims retais atvejais buvo diagnozuoti gerybiniai, o dar rečiau − piktybiniai kepenų navikai. Dėl šių navikų kartais gali pasireikšti gyvybei pavojingas vidinis kraujavimas. Jeigu pasireiškia stiprus pilvo skausmas, nedelsdama kreipkitės į gydytoją. 

Kada reikia kreiptis į gydytoją?
Reguliarūs sveikatos būklės patikrinimai

Jei vartojate piliulių, gydytojas Jūs paprašys atvykti reguliariems sveikatos būklės patikrinimams. Paprastai jie bus atliekami ne rečiau kaip kartą per metus.

Nedelsdami kreipkitės į savo gydytoją, jeigu:
•	pastebėsite bet kokių savijautos pokyčių, ypač paminėtų poskyriuose „Kada draudžiama vartoti Lasca“ ir „Kada vartojant Lasca reikalingas ypatingas atsargumas“. Nepamirškite gydytojui pasakyti apie ligas, kuriomis serga Jūsų kraujo giminaičiai;
•	pajusite, kad krūtyje atsirado gumbas;
•	tuo pat metu vartojate kitokių vaistų (taip pat žr. poskyrį „Kiti vaistai ir Lasca“);
•	ilgą laikotarpį esate priversta gulėti lovoje arba Jums bus atliekama operacija (pasitarkite su gydytoju iki operacijos likus bent 4 savaitėms);
•	pasireiškia neįprastas, stiprus kraujavimo protrūkis (kitoks kraujavimas nei įprastas kasmėnesinis kraujavimas);
•	pamiršote pavartoti tabletę pirmąją vartojimo savaitę ir turėjote lytinių santykių 7 dienų laikotarpiu iki tabletės praleidimo;
•	kasmėnesinis kraujavimas neatsirado du mėnesius iš eilės, nepaisant reguliaraus piliulių vartojimo, ir Jūs manote, kad galite būti nėščia.

Kitos ligos

Psichikos sutrikimai
Kai kurios hormoninius kontraceptikus, įskaitant Lasca, vartojusios moterys pranešė apie depresiją arba slogią nuotaiką. Depresija gali turėti rimtų pasekmių ir kartais sukelti minčių apie savižudybę. Jeigu Jums pasireiškia nuotaikos svyravimai ir depresijos simptomai, kiek galima greičiau kreipkitės į savo gydytoją dėl tolesnio gydymo.

Jei atsiranda netikėtas kraujavimas (protarpinis kraujavimas)
Vartojant kontraceptinių piliulių, gali pasireikšti (ypač keliais pirmaisiais mėnesiais) netikėtas kraujavimas (kraujavimo protrūkis). Tokiais atvejais gali tekti naudoti higienines servetėles ir tamponus, tačiau Lasca vartojimo nutraukti nereikia. Organizmui prisitaikius prie piliulių, tepimas ir lengvi kraujavimo protrūkiai paprastai išnyksta (paprastai per pirmuosius 3 mėnesius).
Jeigu pasireiškia stipresnis kraujavimas (panašus į įprastą kasmėnesinį kraujavimą) ar kelias dienas trunkantis lengvesnis kraujavimas, turite pasitarti su gydytoju.

Jei normalaus kasmėnesinio kraujavimo nepasireiškia
Jei tabletes vartojote tinkamai, nevėmėte, gausiai neviduriavote ir nevartojote jokių kitų vaistų, labai mažai tikėtina, kad pastojote. Toliau vartokite Lasca įprastai.
Jeigu tikėtinas kraujavimas neprasideda du mėnesius iš eilės arba jeigu prieš pirmą neprasidėjusį kasmėnesinį kraujavimą tabletes vartojote netinkamai, Jūs galite būti nėščia. Nedelsdama kreipkitės į gydytoją. Lasca nebevartokite tol, kol gydytojas nepatvirtins, kad nesate nėščia.

Vaikams ir paaugliams
Lasca galima vartoti tik po pirmųjų mėnesinių (menarchės).

Lasca vartojimas kartu su kitais vaistais
Jeigu vartojate ar neseniai vartojote kitų vaistų, įskaitant įsigytus be recepto, arba planuojate jų vartoti, apie tai pasakykite gydytojui arba vaistininkui.

Kai kurie vaistai gali sukelti protarpinį kraujavimą ir (arba) susilpninti nuo nėštumo apsaugantį Lasca poveikį.

Kiti vaistai ir Lasca

Visada pasakykite gydytojui, kokius vaistus ar augalinius preparatus jau vartojate. Taip pat bet kuriam kitam gydytojui ar odontologui, skiriančiam Jums kitų vaistų (arba vaistininkui), pasakykite, kad vartojate Lasca. Jie galės patarti, ar Jums tam tikrą laiką reikės papildomų kontracepcijos priemonių (pvz., prezervatyvų), ir jei taip, kiek laiko, arba pasakyti, ar būtina pakeisti kito Jums reikalingo vaisto vartojimą.

Kai kurie vaistai:
•	turi įtakos Lasca kiekiui kraujyje;
•	gali susilpninti nuo nėštumo apsaugantį poveikį;
•	gali sukelti netikėtą kraujavimą.

Tokie vaistai nuo:
· epilepsijos (pvz., primidonas, fenitoinas, barbitūratai, karbamazepinas, okskarbazepinas, topiramatas, felbamatas);
· tuberkuliozės (pvz., rifampicinas);
· ŽIV ir hepatito C viruso infekcijos (vadinamieji proteazių inhibitoriai ir nenukleozidiniai atvirkštinės transkriptazės inhibitoriai – NNATI);
· grybelių sukeltų infekcinių ligų (pvz., grizeofulvinas, ketokonazolas);
· artrito, osteoartrito (etorikoksibas);
· augaliniai preparatai, kurių sudėtyje yra paprastosios jonažolės (Hypericum perforatum).

Jei Jums reikia vartoti bet kurį iš aukščiau išvardytų vaistų, laikinai turite taikyti papildomą barjerinės kontracepcijos metodą (pvz., prezervatyvą) arba pasirinkti kitą kontracepcijos metodą. Kitų vaistų vartojimo laikotarpiu ir pirmąsias 28 dienas po jo pabaigos kartu su Lasca turite taikyti papildomą barjerinės kontracepcijos metodą.
Jei gydymas kitų vaistu trunka ilgiau nei baigiasi viena Lasca lizdinė plokštelė, ją baigę nedelsdami pradėkite vartoti kitos lizdinės plokštelės tabletes (t. y. nedarykite įprastos 7 dienų pertraukos).
Jei yra reikalingas ilgalaikis gydymas vienu iš aukščiau išvardytų vaistų, turite pasirinkti kitą patikimą nehormoninį kontracepcijos metodą.

Lasca poveikis kitiems vaistams

Lasca gali veikti kitų vaistų veiksmingumą, pvz.:
•	vaisto nuo epilepsijos lamotrigino (dėl to gali padažnėti traukuliai);
•	vaistų, kurių sudėtyje yra ciklosporino;
•	teofilino (jo vartojama kvėpavimo pasunkėjimui gydyti);
•	tizanidino (jo vartojama raumenų skausmui ir (arba) raumenų mėšlungiui malšinti).

Lasca vartoti negalite, jeigu sergate hepatitu C ir vartojate vaistų, kurių sudėtyje yra ombitasviro / paritapreviro / ritonaviro, dasabuviro arba glekapreviro / pibrentasviro, arba sofosbuviro / velpatasviro / voksilapreviro, kadangi tai gali sukelti kepenų funkciją atspindinčių kraujo tyrimų rodmenų padidėjimą (kepenų fermento ALT aktyvumo padidėjimą). Gydytojas Jums skirs kitokios rūšies kontraceptikų prieš gydymo minėtais vaistais pradžią.

Lasca vartojimą galima atnaujinti praėjus maždaug 2 savaitėms po tokio gydymo nutraukimo. Žr. poskyrį „Lasca vartoti draudžiama“.

Prieš pradėdami vartoti visus kitus vaistus, perskaitykite pakuotės lapelį.

Poveikis laboratorinių tyrimų rezultatams
Lasca gali daryti įtaką kai kurių laboratorinių tyrimų, įskaitant kepenų funkcijos, antinksčių žievės, inkstų ir skydliaukės funkcijos tyrimus, rezultatams bei tam tikrų baltymų, pvz., baltymų, turinčių įtakos riebalų ir angliavandenių apykaitai, kraujo krešėjimui ir fibrinolizei, kiekiui kraujyje. Vis dėlto šie pokyčiai paprastai išlieka normos ribose.

Lasca vartojimas su maistu ir gėrimais
Lasca galima vartoti neatsižvelgiant į valgį, tabletę reikia užgerti nedideliu vandens kiekiu.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Nėštumas
Nėščioms moterims Lasca vartoti negalima. Prieš pradėdama vartoti Lasca turite įsitikinti, kad nesate nėščia. Jeigu šio vaisto vartojimo metu tampate nėščia, turite nutraukti Lasca vartojimą ir nedelsdama kreiptis į gydytoją.

Žindymo laikotarpis
Žindymo laikotarpiu Lasca vartoti nerekomenduojama, nes gali sumažėti pieno kiekis ir mažas veikliosios medžiagos kiekis gali patekti į motinos pieną. Žindymo laikotarpiu turėtumėte naudoti nehormoninius kontracepcijos metodus.

Vairavimas ir mechanizmų valdymas
Lasca gebėjimo vairuoti ir valdyti mechanizmus neveikia.

Lasca sudėtyje yra laktozės
Šio vaisto sudėtyje yra laktozės. Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Lasca

Visada vartokite šį vaistą tiksliai kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jeigu gydytojas nenurodė kitaip, įprasta dozė yra 1 Lasca tabletė kiekvieną dieną.

Nesvarbu, ar Lasca vartojate kaip kontraceptiką, ar vidutinio sunkumo aknei gydyti, Lasca reikia vartoti remiantis toliau pateikiamomis instrukcijomis. Kad kontraceptinis poveikis būtų palaikomas bet kuriuo laikotarpiu, atidžiai perskaitykite ir vykdykite poskyryje „Pamiršus pavartoti Lasca“ pateikiamas instrukcijas.

Nurykite visą tabletę, jei reikia, užgerkite reikiamu kiekiu skysčio. Gerkite tabletes kasdien maždaug tuo pačiu laiku, nepriklausomai prieš ar po maisto vartojimo. 
Kiekvienoje lizdinėje plokštelėje yra 21 dengta tabletė. 
„Piliules“ vartokite kasdien, apytiksliai tuo pačiu laiku, tabletes imdama iš eilės, rodyklių kryptimi, kol suvartosite visas (t. y. 21 dieną iš eilės). Pirmoji tabletė, kurią reikia išgerti, atitinka tą savaitės dieną, kuri pažymėta ant lizdinės plokštelė (pvz., pirmadienis (P)). 
Pabaigus pakuotę, kitas 7 dienas tablečių vartoti nereikia. Per šias dienas, kai tablečių nevartojama, Jums pasireikš nutraukimo (į menstruacijas panašus) kraujavimas. Jis prasidės 2‑3 dieną po paskutinės plėvele dengtos tabletės suvartojimo.
Naują lizdinės plokštelės pakuotę pradėkite 8-ąją dieną, net jei kraujavimas tebesitęsia. Tuomet kiekvieną naują lizdinės plokštelės pakuotę visada pradėsite tą pačią savaitės dieną, o nutraukimo kraujavimas kiekvieną mėnesį įvyks maždaug tomis pačiomis dienomis.

Jeigu Lasca vartosite tokiu būdu, būsite apsaugota nuo nėštumo ir tablečių vartojimo pertraukos metu.

Kada pradėti vartoti Lasca

Jeigu pastarąjį mėnesį jokių kontraceptinių piliulių nevartojote
Pradėkite vartoti Lasca pirmąją ciklo dieną, t. y. pirmąją menstruacinio kraujavimo dieną. Teisingai vartojant, kontraceptinė apsauga prasideda pirmąją vartojimo dieną.
Jeigu pradėsite vartoti Lasca nuo 2 iki 5-os paros, per pirmąsias 7 piliulių vartojimo paras reikia papildomai naudoti barjerinę kontracepciją.

Jei Lasca pradedate vartoti vietoj kitų vartojamų sudėtinių geriamųjų kontraceptikų
Lasca rekomenduojama pradėti vartoti pirmąją dieną po paskutinės iki tol vartotų geriamųjų kontraceptikų pakuotės tabletės pavartojimo, bet ne vėliau kaip pirmą dieną po įprastinės tablečių vartojimo pertraukos arba kai baigiamos gerti neaktyvios iki tol vartotų geriamųjų kontraceptikų tabletės (tabletės, kuriose veikliosios medžiagos nėra).

Jeigu keičiate Lasca vietoje makšties žiedo arba transderminio pleistro
Lasca rekomenduojama pradėti vartoti žiedo ar pleistro pašalinimo dieną, bet ne vėliau, kai turėtų būti pradėtas naudoti kitas žiedas ar pleistras.

Jeigu keičiate piliules, kurių sudėtyje yra tik progestogeno (vadinamąsias mini piliules)
Galite nutraukti mini piliulių vartojimą bet kurią dieną. Lasca pradėkite vartoti kitą dieną. Pirmąsias 7 vartojimo dienas papildomai naudokite nehormoninį kontracepcijos metodą (pvz., prezervatyvą).

Jeigu keičiate injekcines formas (vadinamąsias trijų mėnesių injekcijas), implantus arba progestogeną atpalaiduojančią vartojimo į gimdą sistemą (VGS)
Lasca pradėkite vartoti tą dieną, kai įprastai Jums turėtų būti leidžiama kita injekcija arba kai šalinamas implantas arba VGS. Pirmąsias 7 vartojimo dienas papildomai taikykite nehormoninį kontracepcijos metodą (pvz., prezervatyvą).

Jeigu norite pradėti vartoti Lasca po persileidimo arba nėštumo nutraukimo pirmąjį trimestrą (pirmaisiais trimis mėnesiais)
Dėl Lasca vartojimo pasitarkite su gydytoju. Paprastai Lasca galima vartoti iš karto.

Jeigu norite pradėti vartoti Lasca po persileidimo arba nėštumo nutraukimo antrąjį trimestrą (vėliau nei trečiąjį nėštumo mėnesį) arba po gimdymo
Jeigu norite pradėti vartoti Lasca, gydytojas gali patarti vartojimą pradėti laikotarpiu nuo 21-osios iki 28-osios dienos po gimdymo arba persileidimo. Jei Lasca norite pradėti vartoti vėliau, turite taikyti papildomą barjerinės kontracepcijos metodą (pvz., prezervatyvą) pirmąsias 7 Lasca vartojimo dienas.
Jei jau turėjote lytinių santykių, prieš pradėdama vartoti Lasca turite būti įsitikinusi, kad nesate nėščia, arba palaukti, kol prasidės menstruacinis kraujavimas.

Žindymo laikotarpiu
Pasitarkite su gydytoju, jeigu žindote ir norite pradėti vartoti Lasca (žr. „Nėštumas ir žindymo laikotarpis“).

Ką daryti pavartojus per didelę Lasca dozę (perdozavus)
Pranešimų apie sunkų žalingą poveikį išgėrus per daug Lasca tablečių negauta.
Jei iš karto išgersite kelias tabletes, gali pasireikšti pykinimas ar vėmimas ir gali pradėti kraujuoti iš makšties. Toks kraujavimas gali pasireikšti net mergaitėms, kurioms dar neprasidėjo mėnesinės ir kurios netyčia išgėrė šio vaisto.
Jeigu išgėrėte per daug Lasca tablečių arba tablečių netyčia išgėrė vaikas, pasitarkite su gydytoju arba vaistininku.

Pamiršus pavartoti Lasca
· Jeigu pavėlavote išgerti tabletę mažiau negu 12 valandų, kontraceptinis Lasca poveikis nesusilpnėja. Užmirštą tabletę išgerkite kuo greičiau ir tuomet kitas tabletes vartokite įprastu laiku.
· Jeigu pavėlavote išgerti tabletę daugiau kaip 12 valandų, kontraceptinis poveikis nėra užtikrinamas. Kuo daugiau tablečių iš eilės praleidote, tuo didesnė pastojimo rizika.
Pastojimo rizika yra ypač didelė, jei tabletę pamiršote išgerti pradėdama ar baigdama lizdinę plokštelę. Tokiu atveju turite laikytis toliau pateikiamų nurodymų.

Jei pamiršote išgerti daugiau kaip vieną naudojamos lizdinės plokštelės tabletę
Pasitarkite su gydytoju.

Jeigu pamiršote pavartoti 1 tabletę pirmąją savaitę
Išgerkite užmirštąją tabletę kaip galima greičiau, net jei vienu metu reikėtų gerti dvi tabletes. Kitas tabletes vartokite įprastu laiku. Visgi kitas 7 dienas naudokite papildomą barjerinį kontracepcijos metodą (pvz., prezervatyvą). Jeigu paskutinę savaitę prieš užmirštąją tabletę turėjote lytinių santykių, yra tikimybė, kad esate nėščia. Pasitarkite su gydytoju kaip galima greičiau.

Jeigu pamiršote pavartoti 1 tabletę antrąją savaitę
Išgerkite užmirštąją tabletę kaip galima greičiau, net jei vienu metu reikėtų gerti dvi tabletes. Kitas tabletes vartokite įprastu laiku. Jeigu 7 dienas prieš pamirštąją tabletę Lasca vartojote tinkamai, kontraceptinis piliulės poveikis nesusilpnėja ir Jūs neturite naudoti jokių papildomų kontracepcijos metodų. Jei tai ne toks atvejis arba jeigu Jūs pamiršote pavartoti daugiau negu 1 tabletę, kitas 7 dienas taikykite papildomą barjerinį kontracepcijos metodą (pvz., prezervatyvą).

Jeigu pamiršote pavartoti 1 tabletę trečiąją savaitę
Galite pasirinkti vieną iš dviejų galimybių ir papildomo kontracepcijos metodo nenaudoti, jeigu prieš tabletės praleidimą 7 dienas tablečių vartojote tinkamai.

1. Vos tik prisiminusi, nedelsdama išgerkite praleistą tabletę, net jei tai reiškia, kad reikia gerti 2 tabletes tą pačią dieną, ir tada tęskite tablečių vartojimą įprastu laiku. Kitos lizdinės plokštelės tabletes reikia pradėti kuo greičiau pabaigus ankstesnę, t. y. be įprastinės septynių dienų pertraukos. Tokiu atveju įprastinis nutraukimo kraujavimas neprasidės, tačiau iki kol baigsite antrąją lizdinė plokštelę, gali atsirasti dažnas tepimas arba kraujavimo protrūkių.

ARBA

2. Tablečių nebegerkite. Po nei ilgesnės kaip 7 dienų pertraukos (įskaitant ir dieną, kai buvo praleista tabletė) pradėkite gerti naujos lizdinės plokštelės tabletes. Tokiu atveju naują lizdinę plokštelę galite pradėti įprastą savaitės dieną. Jei nuspręsite naujos lizdinės plokštelės tabletes pradėti vartoti įprastą savaitės dieną, tablečių nevartojimo pertrauka gali būti trumpesnė nei 7 dienos.

Jei pamiršote išgerti bet kurią tabletę ir tablečių nevartojimo laikotarpiu neprasideda kasmėnesinis kraujavimas, Jūs galėjote pastoti. Prieš pradėdama vartoti kitos Lasca lizdinės plokštelės tabletes, pasitarkite su gydytoju.

Jeigu vemiate arba stipriai viduriuojate
Jei vemiate arba labai viduriuojate, veikliosios tablečių medžiagos gali nevisiškai absorbuotis. Kontraceptinis poveikis gali sumažėti taip pat, kaip pamiršus išgerti tabletę. Reikalingos papildomos kontracepcijos priemonės. Jeigu vėmėte pirmąsias 3-4 valandas po Lasca išgėrimo, išgerkite tabletę kiek galima greičiau. Šiuo atveju plėvele dengtą tabletę reikia išgerti per pirmąsias 12 valandų. Praėjus daugiau nei 12 valandų, reikia laikytis nurodymų, aprašytų skyriuje apie praleistą tabletę. Jeigu nenorite nukrypti nuo įprasto ritmo, išgerkite papildomą tabletę iš kitos lizdinės plokštelės ir ją laikykite kaip atsarginę, jei pamirštumėte išgerti tabletę. 

Jeigu norite atitolinti kraujavimą: ką reikia žinoti
Jeigu norite pakeisti nutraukimo kraujavimo laiką, nedarykite pertraukos, iškart pradėkite vartoti tabletes iš kitos Lasca lizdinės plokštelės. Nutraukimo kraujavimą galima atidėti tiek laiko kiek norite, tačiau tik iki tol, kol baigsis naujosios lizdinės plokštelės tabletės. Tuo laiku gali prasidėti nereguliarus kraujavimas arba atsirasti kraujingų išskyrų. Po 7 dienų pertraukos, kai vaistas nėra vartojamas, galite tęsti Lasca vartojimą kaip įprasta.

Prieš nuspręsdama pavėlinti kraujavimą, turite pasitarti su gydytoju. 

Jeigu norite pakeisti savaitės dieną, kai prasideda kasmėnesinis kraujavimas: ką reikia žinoti
Jei tabletes vartojate tinkamai, Jūsų kasmėnesinis kraujavimas prasidės kas 4 savaites maždaug tą pačią dieną. Jei norite pakeisti šią dieną, galite pagal norus sutrumpinti 7 dienų pertrauką (tačiau jos niekada negalima ilginti). Pavyzdžiui, jei kasmėnesinis kraujavimas įprastai prasideda penktadienį, o Jūs norite, kad jis prasidėtų antradienį (3 dienomis anksčiau), pirmąją naujos lizdinės plokštelės tabletę išgerkite trimis dienoms anksčiau nei įprasta. Kuo trumpesnis šis intervalas (pvz., 3 dienos ar mažiau), tuo didesnė tikimybė, kad tokiu trumpesniu tablečių nevartojimo laikotarpiu nutraukimo kraujavimas neprasidės. Vis dėlto, nutraukimo kraujavimas gali pasireikšti.

Nustojus vartoti Lasca
Lasca vartojimą galima nutraukti bet kuriuo metu. Jeigu nenorite tapti nėščia, pasikonsultuokite su gydytoju apie kitus patikimus kontraceptinius metodus.
Jei norite pastoti, nutraukite Lasca vartojimą ir prieš bandydama pastoti palaukite pirmojo kasmėnesinio kraujavimo. Taip bus lengviau apskaičiuoti planuojamą gimdymo dieną.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Papildoma informacija apie tam tikras pacienčių grupes

Vaikams ir paaugliams
Lasca galima vartoti tik po pirmųjų mėnesinių (menarchės).

Senyvos pacientės
Lasca galima vartoti tik prieš menopauzę.

Pacientės, kurioms yra kepenų funkcijos sutrikimas (susilpnėjusi kepenų veikla)
Sunkiomis kepenų ligomis sergančioms moterims Lasca vartoti draudžiama (žr. 2 skyrių „Kada draudžiama vartoti Lasca“).

Pacientės, kurioms yra inkstų funkcijos sutrikimas (susilpnėjusi inkstų veikla)
Lasca poveikis moterims, kurių inkstų veikla susilpnėjusi, netirtas. Turimi duomenys nerodo, kad tokių pacienčių gydymą reikėtų kaip nors keisti.

Jeigu kiltų daugiau klausimų dėl Lasca vartojimo, kreipkitės į gydytoją arba vaistininką.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Jeigu pasireiškė šalutinis poveikis, ypač jeigu jis sunkus ir nepraeinantis, arba atsirado sveikatos būklės pakitimas, kurį, Jūsų nuomone, galėjo sukelti Lasca, pasakykite gydytojui.

Visoms moterims, vartojančioms sudėtinius hormoninius kontraceptikus, kraujo krešulių venose (venų tromboembolijos (VTE)) arba kraujo krešulių arterijose (arterijų tromboembolijos (ATE)) rizika yra padidėjusi. Išsamesnė informacija apie įvairią riziką, susijusią su sudėtinių hormoninių kontraceptikų vartojimu, pateikiama 2 skyriuje „Kas žinotina prieš vartojant Lasca.

Sunkus šalutinis poveikis, susijęs su piliulių vartojimu, aprašytas 2 skyriuje „Kas žinotina prieš vartojant Lasca“. Minėtame skyriuje galite rasti išsamios informacijos. Jei reikia, nedelsdami kreipkitės į gydytoją.

Jeigu Jums pasireiškė angioneurozinės edemos simptomų, tokių kaip veido, liežuvio ir (arba) ryklės patinimas ir (arba) pasunkėjęs rijimas arba dilgėlinė, kuri gali pasireikšti kartu su sunkumu kvėpuoti, nedelsiant kreipkitės į gydytoją (taip pat žr. skyrių „Įspėjimai ir atsargumo priemonės“).

Toliau išvardytas šalutinis poveikis galimas vartojant Lasca.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· galvos skausmas;
· krūties skausmas, įskaitant diskomfortą krūtyje ir krūtų jautrumą.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· lyties organų uždegimas (vaginitas arba vulvovaginitas), makšties mielių infekcijos (kandidozė, vulvovaginalinės infekcijos);
· padidėjęs apetitas;
· prislėgta nuotaika;
· svaigulys (vertigo);
· migrena;
· padidėjęs arba sumažėjęs kraujospūdis, retais atvejais padidėjęs diastolinis kraujospūdis (žemiausias lygmuo iki kurio kraujospūdis sumažėja);
· pilvo skausmas (įskaitant viršutinės ir apatinės pilvo dalies skausmą, pilvo diskomfortą arba pūtimą);
· pykinimas, vėmimas arba viduriavimas;
· spuogai;
· plaukų slinkimas (alopecija);
· odos bėrimas (įskaitant bėrimą dėmėmis);
· niežėjimas (kartais viso kūno);
· nereguliarios mėnesinės, įskaitant gausų kraujavimą (menoragiją), negausų kraujavimą (hipomenorėją), nereguliarų kraujavimą (oligomenorėją) ir kraujavimo nebuvimą (amenorėją);
· kraujingos išskyros (makšties hemoragija ir metroragija);
· skausmingos mėnesinės (dismenorėja), dubens skausmas;
· krūtų padidėjimas, įskaitant krūtų patinimą ir krūtų pabrinkimą;
· išskyros iš makšties;
· kiaušidžių cistos;
· nuovargis, įskaitant silpnumą, nuovargį ir bendrą negalavimą;
· svorio pokyčiai (padidėjimas, sumažėjimas arba nepastovumas).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· kiaušintakio arba kiaušidės uždegimas;
· gimdos kaklelio uždegimas (cervicitas);
· šlapimo takų infekcija, šlapimo pūslės uždegimas (cistitas);
· krūties uždegimas (mastitas);
· grybelinės infekcijos (pvz., Candida), virusinės infekcijos, pūslelinė;
· gripas, bronchitas, viršutinių kvėpavimo takų infekcija, sinusų infekcija (sinusitas);
· astma;
· pagreitėjęs kvėpavimas (hiperventiliacija);
· gerybiniai gimdos navikai (fibroidai);
· gerybiniai krūties riebalinio audinio navikai (krūties lipoma);
· mažakraujystė;
· alerginės (padidėjusio jautrumo) reakcijos;
· vyriškų antrinių lytinių požymių išsivystymas (virilizmas);
· apetito netekimas (anoreksija);
· depresija, nuotaikos pokyčiai, irzlumas, agresija;
· nemiga, miego sutrikimai;
· smegenų arba širdies kraujagyslių sutrikimai, insultas;
· distonija (raumenų sutrikimas, kuris gali turėti įtakos neįprastai laikysenai arba neįprastai eisenai);
· sausos arba sudirgusios akys;
· regėjimo sutrikimai;
· staigus klausos praradimas, klausos sutrikimas;
· spengimas ausyse;
· pusiausvyros sutrikimai;
· greitas širdies ritmas;
· trombozė, plaučių embolija;
· venų uždegimas (flebitas, tromboflebitas), diastolinė hipertenzija;
· venų išsiplėtimas (varikozė), venų gėla arba skausmas;
· svaigulys arba alpimas stojantis iš sėdimos arba gulimos padėties (ortostatinė hipotenzija);
· paraudimas;
· skrandžio sienelių uždegimas (gastritas), plonosios žarnos uždegimas (enteritas);
· nevirškinimas (dispepsija);
· odos reakcijos ir (arba) odos problemos, įskaitant alergines odos reakcijas, neurodermatitą ir (arba) atopinį dermatitą, egzemą, odos paraudimą ir sudirgimą (žvynelinę);
· stiprus prakaitavimas;
· geltonai rudos pigmentinės dėmės (vadinamosios nėštumo dėmėmis), ypač ant veido (chloazma), pigmentacijos sutrikimai ir (arba) hiperpigmentacija;
· riebi oda (seborėja);
· pleiskanos;
· vyriškas plaukuotumo tipas (hirsutizmas);
· „apelsino žievelės“ oda (celiulitas);
· voratinkliški apgamų (voratinklio formos kraujagyslės su raudona dėme centre);
· nugaros skausmas, krūtinės skausmas;
· diskomfortas kauluose arba raumenyse, raumenų skausmas (mialgija), rankų ir kojų skausmas;
· gimdos kaklelio displazija (neįprastas ląstelių augimas gimdos kaklelio paviršiuje);
· gimdos priklausinių (kiaušintakių ir kiaušidžių) skausmas arba cistos;
· krūties cistos, gerybiniai navikai krūtyje (fibrocistinė krūties liga), audinių krūtų išorėje tinimas;
· skausmingi lytiniai santykiai;
· pieno išsiskyrimas, išskyros iš krūtų;
· mėnesinių sutrikimai;
· periferinė edema (skysčių susilaikymas);
· į gripą panaši liga, uždegimas, karščiavimas;
· trigliceridų ir cholesterolio kiekio kraujo plazmoje padidėjimas (hipertrigliceridemija, hipercholesterolemija), svorio sumažėjimas, svorio pasikeitimas;
· kenksmingi kraujo krešuliai venoje ar arterijoje, pvz.:
· kojoje ar pėdoje (t. y. giliųjų venų trombozė arba GVT);
· plaučiuose (t. y. plaučių embolija, PE);
· širdies priepuolis;
· insultas;
· mikroinsultas arba laikini į insultą panašūs simptomai, vadinami praeinančiuoju smegenų išemijos priepuoliu (PSIP);
· kraujo krešuliai kepenyse, skrandyje, žarnyne, inkstuose ar akyje.
Kraujo krešulio susidarymo tikimybė gali būti didesnė, jeigu yra kitų būklių, kurios didina šią riziką (daugiau informacijos apie būkles, kurios didina kraujo krešulio susidarymo riziką, ir apie kraujo krešulio simptomus pateikiama 2 skyriuje).

Kitoks šalutinis poveikis, kuris buvo pastebėtas Lasca vartojančioms moterims ir kurio dažnis nežinomas
Nuotaikos pokyčiai, sumažėjęs ar padidėjęs lytinis potraukis (libido), kontaktinių lęšių netoleravimas, dilgėlinė, odos ir (arba) gleivinės reakcijos atsirandant išbėrimui, mazgeliams, pūslėms ar audinių irimui (mazginė eritema arba daugiaformė eritema), išskyros iš krūties, skysčio susilaikymas organizme (edema).

Navikai
· geriamuosius kontraceptikus vartojančioms moterims šiek tiek dažniau diagnozuojamas krūties vėžys. Kadangi moterys iki 40 metų krūties vėžiu serga retai, šis padažnėjimas labai mažas, palyginti su bendra krūties vėžio rizika. Daugiau informacijos pateikiama 2 skyriuje „Lasca ir vėžys“;
· kepenų navikai (gerybiniai ir piktybiniai);
· gimdos kaklelio karcinoma.

Kitos būklės
· moterų, kurioms pasireiškia hipertrigliceridemija (padidėjęs kraujo riebalų kiekis yra susijęs su SGK vartojimo metu padidėjusia ūminio pankreatito rizika);
· padidėjęs kraujospūdis;
· vartojant SGK naujai atsiradusios ar pasunkėjusios esančios būklės, kurių ryšys su SGK vartojimu neaiškus;
· gelta ir (arba) niežulys dėl tulžies takų užsikimšimo, tulžies pūslės akmenligė, porfirija (medžiagų apykaitos sutrikimas), sisteminė raudonoji vilkligė (autoimuninė liga), hemolizinis-ureminis sindromas (kraujo krešėjimo sutrikimas), Saidenhemo (Sydenham) chorėja arba šventojo Vito šokis (nervų sistemos liga), nėščiųjų pūslelinė (odos liga, kuri atsiranda nėštumo metu), prikurtimas dėl otosklerozės;
· kepenų funkcijos sutrikimai;
· gliukozės toleravimo ar periferinio atsparumo insulinui pokyčiai;
· Krono (Crohn) liga, opinis kolitas;
· rudmė.

Sąveika
Dėl kitų vaistų (pvz., augalinių preparatų, kurių sudėtyje yra paprastosios jonažolės, vaistų nuo epilepsijos, tuberkuliozės, ŽIV infekcijos ir kitų infekcijų) sąveikos su geriamaisiais kontraceptikais, gali prasidėti netikėtas kraujavimas ir (arba) kontraceptinis poveikis gali būti nepakankamas. Žr. poskyrį „Kitų vaistų poveikis Lasca“).

Kitokios sunkios reakcijos į Lasca ir susiję simptomai yra aprašyti poskyryje „Įspėjimai ir atsargumo priemonės“.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Lasca

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir lizdinės plokštelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 30 ºC temperatūroje.
Lizdinę plokštelę laikyti išorinėje dėžutėje, kad vaistas būtų apsaugotas nuo šviesos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Lasca sudėtis 
-	Veikliosios medžiagos yra dienogestas ir etinilestradiolis. Vienoje plėvele dengtoje tabletėje yra 2 mg dienogesto ir 0,03 mg etinilestradiolio. 
-	Pagalbinės medžiagos yra:
Tabletės šerdis: laktozė monohidratas, magnio stearatas, kukurūzų krakmolas, povidonas.
Tabletės plėvelė: vandeninė dengimo sistema, kurios sudėtyje yra hipromeliozės 2910, makrogolio 400, titano dioksido.

Lasca išvaizda ir kiekis pakuotėje
Lasca yra baltos, apvalios, abipus išgaubtos plėvele dengtos tabletės.
Lasca tiekiamas pakuotėmis po 21, 3x21, 6x21 ir 13x21 plėvele dengtą tabletę.

Gali būti tiekiamos ne visų dydžių pakuotės.

Registruotojas ir gamintojas

Registruotojas
UAB Exeltis Baltics
Antano Tumėno g. 4, 
Vilnius, LT-01110 
Lietuva

Gamintojas
Laboratorios León Farma, S.A.
C/La Vallina s/n, Pol. Ind. Navatejera 
24193, Villaquilambre (Leon)
Ispanija


Jeigu apie šį vaistą norite sužinoti daugiau, kreipkitės į registruotoją.

Šis vaistas Europos ekonominės erdvės valstybėse narėse registruotas tokiais pavadinimais:

	Valstybės narės pavadinimas
	Vaisto pavadinimas

	Vokietija
	Velafee 0,03/2 mg Filmtabletten

	Belgija
	Dienobel 2 mg /0.03 mg, comprimé pelliculé/filmomhulde tabletten/Filmtabletten

	Airija
	Lisa 0.03 mg/2.0 mg film-coated tablets

	Lietuva
	Lasca 2 mg/0,03 mg plėvele dengtos tabletės

	Latvija
		Lasca 2 mg/0,03 mg apvalkotās tabletes




	Estija
	Lasca, 2 mg/0,03 mg õhukese polümeerikattega tabletid

	Liuksemburgas
	Dienobel




Šis pakuotės lapelis paskutinį kartą peržiūrėtas 2024-12-15.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
[bookmark: _GoBack]

Pakuotės lapelis: informacija vartotojui


 


 


Lasca


 


2


 


mg/0,03


 


mg plėvele dengtos tabletės


 


d


ienogestas ir etinilestradiolis 


 


 


Svarbūs dalykai, kuriuos reikia žinoti apie sudėtinius hormoninius kontraceptikus


 


(SHK)


 


•


 


Teisingai naudojant, tai yra vienas iš patikimiausių grįžtamojo poveikio kontracepcijos metodų.


 


•


 


Sudėtiniai hormoniniai kontraceptikai šiek tiek didina kraujo krešulių venose ir arterijose riziką, 


ypač pirmaisiais metais arba vėl pradėjus juos va


rtoti po 4 savaičių arba ilgesnės pertraukos.


 


•


 


Jeigu manote, kad Jums galbūt pasireiškė kraujo krešulio simptomų, būkite budrūs ir kreipkitės į 


gydytoją (žr. 2 skyriuje skyrelį „Kraujo krešuliai“).


 


 


 


Atidžiai perskaitykite visą šį lapelį, prieš pradėdami 


vartoti vaistą, nes jame pateikiama Jums 


svarbi informacija.


 


-


 


Neišmeskite šio lapelio, nes vėl gali prireikti jį perskaityti.


 


-


 


Jeigu kiltų daugiau klausimų, kreipkitės į gydytoją arba vaistininką.


 


-


 


Šis vaistas skirtas tik Jums, todėl kitiems žmonėms jo duoti 


negalima. Vaistas gali jiems pakenkti 


(net tiems, kurių ligos požymiai yra tokie patys kaip Jūsų).


 


-


 


Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją 


arba vaistininką. Žr. 4 skyrių.


 


 


Apie ką rašoma šiame 


lapelyje?


 


1.


 


Kas yra Lasca ir kam jis vartojamas


 


2.


 


Kas žinotina prieš vartojant Lasca


 


3.


 


Kaip vartoti Lasca


 


4.


 


Galimas šalutinis poveikis


 


5.


 


Kaip laikyti Lasca 


 


6.


 


Pakuotės turinys ir kita informacija


 


 


 


1.


 


Kas yra Lasca ir kam jis vartojamas


 


 


Lasca yra hormoninės kontraceptin


ės tabletės moterims (sudėtinis geriamasis kontraceptikas, taip pat 


vadinamas piliule). Vaisto sudėtyje yra progesterono (dienogesto) ir estrogeno (etinilestradiolio).


 


„Piliulės“ sudėtyje esantys 


du 


hormonai yra žinomi kaip „


sudėtiniai


 


geriamieji kontracep


tikai“ arba 


„SG


K“.


 


 


Klinikiniais tyrimais įrodyta, kad moterims, kurioms dėl pasireiškusio vyriškų hormonų (vadinamųjų 


androgenų) poveikio atsiranda spuogų, vartojant Lasca ši būklė lengvėja.


 


 


Lasca vartojamas:


 


-


 


apsaugoti nuo nėštumo;


 


-


 


moterims vidutinio 


sunkumo aknės gydymui po nesėkmingo vietinio gydymo arba gydymo 


geriamuoju antibiotiku, sutinkančioms vartoti kontraceptiką.


 


 


 


2.


 


Kas žinotina prieš vartojant Lasca


 


 


Bendros pastabos


 


Prieš pradėdamos vartoti Lasca, turite perskaityti 2 skyriuje pateikiamą 


informaciją apie kraujo krešulius. 


Ypač svarbu perskaityti kraujo krešulio simptomus (žr. 2 skyriuje skyrelį „Kraujo krešuliai“).


 


 




Pakuotės lapelis: informacija vartotojui     Lasca   2   mg/0,03   mg plėvele dengtos tabletės   d ienogestas ir etinilestradiolis      Svarbūs dalykai, kuriuos reikia žinoti apie sudėtinius hormoninius kontraceptikus   (SHK)   •   Teisingai naudojant, tai yra vienas iš patikimiausių grįžtamojo poveikio kontracepcijos metodų.   •   Sudėtiniai hormoniniai kontraceptikai šiek tiek didina kraujo krešulių venose ir arterijose riziką,  ypač pirmaisiais metais arba vėl pradėjus juos va rtoti po 4 savaičių arba ilgesnės pertraukos.   •   Jeigu manote, kad Jums galbūt pasireiškė kraujo krešulio simptomų, būkite budrūs ir kreipkitės į  gydytoją (žr. 2 skyriuje skyrelį „Kraujo krešuliai“).       Atidžiai perskaitykite visą šį lapelį, prieš pradėdami  vartoti vaistą, nes jame pateikiama Jums  svarbi informacija.   -   Neišmeskite šio lapelio, nes vėl gali prireikti jį perskaityti.   -   Jeigu kiltų daugiau klausimų, kreipkitės į gydytoją arba vaistininką.   -   Šis vaistas skirtas tik Jums, todėl kitiems žmonėms jo duoti  negalima. Vaistas gali jiems pakenkti  (net tiems, kurių ligos požymiai yra tokie patys kaip Jūsų).   -   Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją  arba vaistininką. Žr. 4 skyrių.     Apie ką rašoma šiame  lapelyje?   1.   Kas yra Lasca ir kam jis vartojamas   2.   Kas žinotina prieš vartojant Lasca   3.   Kaip vartoti Lasca   4.   Galimas šalutinis poveikis   5.   Kaip laikyti Lasca    6.   Pakuotės turinys ir kita informacija       1.   Kas yra Lasca ir kam jis vartojamas     Lasca yra hormoninės kontraceptin ės tabletės moterims (sudėtinis geriamasis kontraceptikas, taip pat  vadinamas piliule). Vaisto sudėtyje yra progesterono (dienogesto) ir estrogeno (etinilestradiolio).   „Piliulės“ sudėtyje esantys  du  hormonai yra žinomi kaip „ sudėtiniai   geriamieji kontracep tikai“ arba  „SG K“.     Klinikiniais tyrimais įrodyta, kad moterims, kurioms dėl pasireiškusio vyriškų hormonų (vadinamųjų  androgenų) poveikio atsiranda spuogų, vartojant Lasca ši būklė lengvėja.     Lasca vartojamas:   -   apsaugoti nuo nėštumo;   -   moterims vidutinio  sunkumo aknės gydymui po nesėkmingo vietinio gydymo arba gydymo  geriamuoju antibiotiku, sutinkančioms vartoti kontraceptiką.       2.   Kas žinotina prieš vartojant Lasca     Bendros pastabos   Prieš pradėdamos vartoti Lasca, turite perskaityti 2 skyriuje pateikiamą  informaciją apie kraujo krešulius.  Ypač svarbu perskaityti kraujo krešulio simptomus (žr. 2 skyriuje skyrelį „Kraujo krešuliai“).    

